Legal Document

Category: 46

Text:
3. ΝΟΜΟΘΕΤ.ΔΙΑΤΑΓΜΑ υπ’ αριθ. 53 της 19/20 Σεπτ. 1974 (ΦΕΚ Α΄ 256 ) Περί κυρώσεως της εν Ρώμη την 4ην Νοεμ. 1950 υπογραφείσης Συμβάσεως «δια την προάσπισιν των δικαιωμάτων του ανθρώπου και των θεμελιωδών ελευθεριών» ως και του Προσθέτου εις αυτήν Πρωτοκόλλου  Παρισίων της 20ης Μαρτ. 1952. Άρθρον πρώτον.-Κυρούται και κτάται ισχύν νόμου η εν Ρώμη την 4ην Νοεμ. 1950 υπογραφείσα υπό την αιγίδα του Συμβουλίου της Ευρώπης Σύμβασις «δια την προάσπισιν των δικαιωμάτων του ανθρώπου και των θεμελιωδών ελευθεριών» ως και το Πρόσθετον εις αυτήν Πρωτόκολλον των Παρισίων της 20ης Μαρτ. 1952. Επί του άρθρ.2 του ως άνω Πρωτοκόλλου διατυπούται, συμφώνως προς το άρθρ. 64 της Συμβάσεως της Ρώμης, η ακόλουθος επιφύλαξiς: Η εις το τέλος της δευτέρας παραγράφου του άρθρου τούτου λέξις «φιλοσοφικάς» θα έχη εφαρμογήν συμφώνως προς τα ‘εν Ελλάδι σχετικώς ισχύοντα. Τα κείμενα των ως άνω διεθνών Πράξεων έπονται εν πρωτοτύπω εις την γαλλικήν γλώσσαν και εν μεταφράσει εις την ελληνικήν: (Τα κείμενα της Συμβάσεως και του Προσθέτου Πρωτοκόλλου βλ.ανωτέρω εν σελ.41-48) Άρθρον δεύτερον.–Η ισχύς της κυρουμένης Συμβάσεως και του Προσθέτου εις αυτήν Πρωτοκόλλου άρχεται, συμφώνως τη παρ.3 του άρθρ.66 αυτής, από της υπό της Ελλάδος καταθέσεως του εγγράφου επικυρώσεως. 1.Γ.δ.2-3 Ατομικά δικαιώματα - Δεδομένα προσωπικού χαρακτήρα